ОБЩИНСКА ИЗБИРАТЕЛНА КОМИСИЯ
ОБЩИНА ЕЛИН ПЕЛИН
П Р О Т О К О Л
№ 2
На 7 септември 2015 г. се проведе заседание на Общинската избирателна комисия при следния
Д н е в е н  ред:
1.	 Заседания и начин на приемане на решения на ОИК – Елин Пелин
Докладва: Антон Марков
2.	Начин и място на обявяване на решенията на ОИК – Елин Пелин
		Докладва: Антон Марков
3.	Номерацията на решения на ОИК – Елин Пелин
		Докладва: Антон Марков
4.	Работно време на ОИК – Елин Пелин
		Докладва: Антон Марков
ПРИСЪСТВАХА: АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ, ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА
ОТСЪСТВАЩИ: ВАЛЯ РАЗПОПОВА, ГЕНЧО ГАНЕВ, ХРИСТО МИНКОВ
Заседанието бе открито в 17,00 ч. и председателствано от господин Антон Марков - председател на комисията.
* * *
ПРЕДС. АНТОН МАРКОВ: Добър ден, колеги! В залата присъстват 8 членове на Общинската избирателна комисия. Налице е необходимият кворум.
Откривам заседанието на комисията на 7 септември 2015 г.
Колеги, предлагам следния проект за дневен ред:
1.	Заседания и начин на приемане на решения на ОИК – Елин Пелин
Докладва: Антон Марков
2.	Начин и място на обявяване на решенията на ОИК – Елин Пелин
		Докладва: Антон Марков
3.	Номерацията на решения на ОИК – Елин Пелин
		Докладва: Антон Марков
4.	Работно време на ОИК – Елин Пелин
		Докладва: Антон Марков
Имате ли предложения за допълнение на дневния ред? Заповядайте.
Има ли предложения? Не виждам.
Моля, гласувайте така предложения дневен ред.
Гласували 8 членове на ОИК: за - 8 (АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ,ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА); против - няма.
Дневният ред се приема.
Точка 1.
Антон Марков: Колеги, предлагам Заседанията и начина на приемане на решения на ОИК да отговарят на изискванията  на чл. 87, ал. 1, т. 1, вр. чл. 85 и чл. 86 от Изборния кодекс, а именно:
1. Заседанията на ОИК - Елин Пелин да се свикват от нейния председател или по искане на най-малко една трета от членовете й. Проектът за дневен ред да се публикува на интернет страницата на комисията (а до създаването й на интернет страницата на Общинска администрация - Елин Пелин), преди заседанието. За насрочените заседания членовете да се уведомяват от техническия сътрудник на комисията, когато заседанията се насрочват за начален час, различен от 17 часа. 
2. ОИК - Елин Пелин да провежда заседанията си от 17:00 ч. по предварително обявен дневен ред. При необходимост часът на заседанията може да бъде променян. 
3. Заседанията на ОИК - Елин Пелин са законни, когато на тях присъстват повече от половината от членовете й. 
4. Кворумът на ОИК да  се проверява от секретаря или заместник-председател в началото на всяко заседание, както и при гласуване. 
5. Присъствието на членовете на ОИК на заседание да се удостоверява от секретаря или заместник-председател в нарочен списък по образец, наречен Приложение № 1. 
6. Заседанията да се ръководят от председателя на комисията, а в негово отсъствие - от заместник-председателя. 
7. ОИК - Елин Пелин да приема решенията си с мнозинство две трети от присъстващите членове. Когато за приемане на решение липсва необходимото мнозинство, да се смята, че е налице решение за отхвърляне, което подлежи на обжалване по реда на чл. 88 от ИК. 
8. Гласуването да е явно и поименно. Гласува се „за" или „против". Не се допуска гласуване „въздържал се". Към всеки протокол да се прилага списък с поименното гласуване на присъстващите членове по образец, наречен Приложение № 2. Начинът на гласуването да се удостоверява в приложението от секретаря или заместник-председател на ОИК - Елин Пелин. 
9. Членовете на ОИК - Елин Пелин могат да подписват протоколи и да гласуват решения с особено мнение, когато не са съгласни с решението или с отразеното в протокола, като посочват в какво се изразява особеното мнение. 
10. За заседанията на ОИК - Елин Пелин да се съставя протокол, който се подписва от председателя и секретаря. 
11. Решенията, удостоверенията и текущата кореспонденция на ОИК - Елин Пелин да се подписват от председателя и секретаря. 
12. Когато председателят, съответно секретарят, отсъства, решенията, протоколите, удостоверенията и текущата кореспонденция се подписват от секретаря, съответно от председателя и от заместник - председателя. 
13. Когато едновременно отсъстват и председателят, и секретарят, решенията, протоколите, удостоверенията и текущата кореспонденция да се подписват от заместник - председателя и определен с решение на комисията член, предложени от различни партии и коалиции. 
14. Решенията, протоколите, удостоверенията и текущата кореспонденция на ОИК - Елин Пелин да се подпечатват с печата на комисията. 
15. Заседанията на ОИК - Елин Пелин да се излъчват в реално време в интернет чрез интернет страницата на комисията, на която предварително се обявява проект за дневен ред. 
16. ОИК - Елин Пелин да поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията да публикува и всички публични регистри, водени от нея при спазване изискванията на Закона за защита на личните данни.
17. ОИК - Елин Пелин да публикува на интернет страницата си видеозапис (архив) от заседанията на комисията незабавно след приключване на съответното заседание. 
18. Задълженията по т. 15, т. 16 и т. 17 да се изпълняват след създаване на техническа възможност.
Моля, гласувайте предложението.
Гласували 8 членове на ОИК: за - 8 (АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ,ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА); против - няма.
Предложението се приема. Имаме Решение № 1.
    Точка 2.  
Антон Марков: Предлагам да вземем решение за начин и място на обявяване на решенията на ОИК-Елин Пелин. Подготвил съм основните правила използвайки основанията на чл. 87, ал. 1, т. 1 и ал. 2 от Изборния кодекс, Решение № 1497-МИ/25.06.2015г. и Решение № 1910-МИ/НР/04.09 2015 г на ЦИК, а именно:
1.ОИК-Елин Пелин да обявява решенията си незабавно в деня на приемането им на общодостъпно място чрез поставяне им във фоайето на Общинска администрация - Елин Пелин, пред Градска концертна зала, находящо се на адрес: гр. Елин Пелин, ул. „Независимост“ № 1, ет. 1. 
2. Мястото за обявяване на решенията на ОИК-Елин Пелин да се оформи от организационно-техническия екип на Общинска администрация - Елин Пелин по начин, показващ предназначението му и съобразно Решение № 1497-МИ/25.06.2015г.  на Централна избирателна комисия. 
3. На екземплярите от решенията, които се обявяват, да се отбелязват датата и часът на поставянето им на общодостъпното място и да се подписва от двама членове на комисията, излъчени от различни партии и коалиции. Екземплярите от обявените решения да се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра на сваленото решение да се отбелязват датата и часът на свалянето и екземплярът се подписва от двама членове на комисията, предложени от различни партии и коалиции. 
4. Решенията на ОИК-Елин Пелин да се публикуват на интернет страницата на комисията. До създаване на интернет страница на комисията, решенията на ОИК-Елин Пелин да се публикуват чрез организационно-техническия екип на Общинска администрация - Елин Пелин на интернет страницата на Общинска администрация в секция „ИЗБОРИ 2015г.".
5. Организационно-техническият екип на Общинска администрация - Елин Пелин да осигури мерки за достъп на избирателите до определеното общодостъпно място за обявяване на решенията на ОИК-Елин Пелин. 
Затова да гласуваме предложението за начина и мястото на обявяване на решенията на ОИК – Елин Пелин!
Гласували 8 членове на ОИК: за - 8, против - няма.
Приема се. Имаме Решение № 2      .
Точка 3.
Господин Антон Марков: Номерацията на решения на ОИК да се прави, както следва:
1. Взетите от ОИК - Елин Пелин решения относно произвеждане на избори за общински съветници и за кметове на 25 октомври 2015 г. да имат единна последователна номерация с арабски цифри, като след съответната арабска цифра се поставя тире и се добавя съкращението МИ. 
2. Взетите от ОИК - Елин Пелин решения относно произвеждане на национален референдум на 25 октомври 2015 г. с въпрос: „Подкрепяте ли да може да се гласува и дистанционно по електронен път при произвеждане на изборите и референдумите?“ да имат единна последователна номерация с арабски цифри, като след съответната арабска цифра се поставя тире и се добавя съкращението НР.
3. Взетите от ОИК - Елин Пелин решения относно произвеждане на избори за общински съветници и за кметове на 25 октомври 2015 г. и произвеждане на национален референдум на 25 октомври 2015 г. по т. 2 да имат единна последователна номерация с арабски цифри, като след съответната арабска цифра се поставя тире и се добавя съкращението МИ/НР.
4. Номерацията на решенията на ОИК-Елин Пелин да започва с № 1.
Това предложение удовлетворява изискванията на чл. 87, ал. 1, т. 1 от Изборния кодекс.
Затова да гласуваме предложението за Номерацията на решения на ОИК!
Гласували 8 членове на ОИК: за - 8, против - няма.
Приема се. Имаме Решение № 3.
Точка 3.
Антон Марков: Правя следното предложение за работно време на ОИК-Елин Пелин:
-	в работни дни от понеделник до петък от 9.00 часа до 17.00 часа. 
-	в събота и неделя и в неработни дни от 10.00 часа до 16.00 часа.
-	в дните, в които изтичат определените от закона срокове, ОИК - Елин Пелин да приема документи с удължено работно време до 18.00 часа. 
Това предложение удовлетворява изискванията на чл. 87, ал. 1, т. 1 от Изборния кодекс. Затова да гласуваме предложението за работното време на ОИК – Елин Пелин!
Гласували 8 членове на ОИК: за - 8, против - няма.
Приема се. Имаме Решение № 4.
Сега ви предлагам да закрием заседанието.
Приятна почивка!
(Закрито в 19,00 ч.)
ПРЕДСЕДАТЕЛ:
Антон Марков
СЕКРЕТАР:
Ангелина Илиева